Mounitcheg
Ur yezh digenvez eo ar mounitcheg. Komzet e oa gant 3 a dud e kêr Muniches, war ribl ar stêr Paranapura e Perou betek er bloavezhioù 1990. Nevez-varv eo. Izili ar meuriad a ra gant ar spagnoleg bremañ dreist-holl.

Istor
Meneget ez eo ar Vounitchiz e 1668 evit ar wech kentañ. Bihan a-walc'h e oa o c'humuniezh d'ar mare-se dija. Hervez Ribeiro & Wise, o defe kejet ar Jezuited gant teir c'humuniezh hepken lec'hiet er memes rannvro hag ar gêriadenn Munichi a-vremañ. 320 a dud a veve er gumuniezh vrasañ hag e 1737 ne chome nemet 120 a vounitchegerien. War a seblant e oant bet levezonet gant ar Tchayahouitaed, ur meuriad kalz niverusoc'h a oa o chom tost ouzh kêriadennoù mounitchat.

Niveroù e Mounitcheg
 1 wuítsaa
 2 útspa
 3 u:tshuma
 4 u:tspatsh
 5 tsaâ'xowa
 6 tsokta
 7 kantshis

Daveoù
El munichi, un idioma que se extingue, Instituto Lingüístico de Verano, Ministerio de Educación (Yarinacocha, Pucallpa, Perú), 1966

Gwelet ivez
Yezhoù Perou

Yezhoù Perou
Yezhoù digenvez